
Seis te pa siete vez pa siman Chico 
Kock ta cambia di trahe y bisti su 
mes completamente na mexicano 
pa duna actuacion rond Aruba com- 
placiendo asina e amantenan di mu- 
sica mexicano. Chico Kock ta un di 
e cantantenan di 'Mariachi Quadiri- 
cana" cu cual mariachi e ta suma- 
mente ocupa. Y como un persona 
hopi ocupa e tin derecho di haci 
preocupacion, como cu ta sobra su 
persona poco tempo pa dedica su 
mes na un di su hobbynan mas gus- 
ta. Un hobby di hopi sacrificio y so- 
dor. Chico Kock ta dedica mayoria 
di su tempo liber na autonan bieuw. 
Autonan bieuw cu no ta core mas y 
cu ya a ser kita for di caminda, e ta 
drechanan y pone nan ariba carrete- 
ra atrobe. Actualmente Chico Kock 
ta trahando ariba un auto di e mar- 
ca Nasha di aña 1932. Chico Kock 
tin un storia largo di su hobby cu 
por yena paginanan yen, pero pa 


falta di espacio nos lo haya sola- 
mente un parti di su hobby. Un 
hobby cu e ta dedica su mes na ne 
cu alma y cuerpo. 

E solo den vez en cuando tabata 
sconde su mes entre e nubianan y 
den vez en cuando awa tabata stofia 
ora cu nos a yega na e cas di Sr. 
Chico Kock na Santa Cruz. Cu un 
barba rond di su cara y bisti den un 
carson chiquito y un slof na pia 
Chico Kock cu un cara yen di ener- 
gia a saluda mi persona. Un auto 
bieuw cu ta para den cura ta duna 
bo di comprende cu bo ta para di- 
lanti un persona cu enverdad sabi 
kiko ta e nificacion berdadero di e 
nomber auto. 

"Un entrevista? Mi no tin nada con- 
tra,"Sr. Chico Kock a laga sabi. Un 
rato despues Chico Kock a hinca su 
mes completamente den combersa- 
cion tocante su hobby. "E hobby di 


auto bieuw a cuminsa asina,"Chico 
Kock a bisa, 'ta asina cu na Cor- 
souw bo ta haya hopi di wabinan cu 
ta core ayanan. Mayoria di e doño- 
nan di e auto bieuwnan tin un club. 
Y na Aruba si bo por a ripara bon 
lo bo por a realiza cu esaki no ta 
asina. 

Si nos conoce Jo Romero cu des- 
pues tambe a cuminsa dedica su 
mes na auto bieuw cual persona ain- 
da ta ocupa su mes ariba e tereno 
aki. Bo conoce Jo Romero toch, of 
no? Anto mas despues algun otro 
amigo tambe a cuminsa move nan 
mes den e direccion aki, pero lasti- 
ma cu nan no a yega di e leuw ey. 
Bo ta mira e Chrysler para eynan," 
Chico mustrando su dede ariba un 
auto estilo bieuw cu ta para den cu- 
ra a bisa. "e ta e unico Chrysler 
den antillas cu ta corriendo, e ta di 
aña 1948. Antes si bo tabata tin un 
auto asina ta gai grandi bo ta y ta 

mescos cu ta un cadillac bo ta tin. 
Ta nan tabata manda e tempo ey na 
Aruba. Ta ariba e auto ey mi a cu- 
minsa traha prome y pone corre," 
Chico a bisa aserca cu un voz orgu- 
lloso. 

Chico Kock den su combersacion 
continuamente ta menciona e nom- 
ber di Eddy Thode. E ta su amigo 
kende conhuntamente cu su perso- 
na ta drama sodor pa bin den poder 
di autonan bieuw. Nan hobby a hi- 
ba nan asina leeuw cu nan a bai has- 
ta Corsouw pa cumpra un Citroen 
bieuw cu un meneerdi school taba- 
ta tin na bende pa motibo di finan- 
ciero. 

Chico Kock y Eddy Thode a paga 
cuatro mil florin pe. Aunque cu e 
meneer di school nunca no a logra 
na start e auto sinembargo Chico y 
Eddy a logra start e auto na Cor- 
souw mes. 

Chico Kock: "Ora cu nos a logra na 
start e auto, e meneer di school ta- 
bata kier su auto bek y e kier a en- 
trega nos e cuatro mil florin bek a- 
trobe. E ora ey e la bin reaiiza su 
balor. Pero nos no por a acepta e- 
sey. Negoshi ta negoshi," Chico 
Kock a bisa aserca. 

Despues nan hobby a hiba nan te na 
Bonaire na unda nan a logra haya 
un Desoto di 1948 cu tabata tin 14 
aña para. "Ora cu nos a bin cu e De- 
soto aki na bordo di Ferry, e perso- 
nalnan tabata kier a tire na lamar. 
Bo mes sa, di tanto bieuw cu e ta." 


Pa un momento tabata parce cu 
awacero lo bai stroba nos comber- 
sacion cual tabata tumando den e 
cura di e cas di Sr. Chico Kock. Al- 
gun nubia diki a tapa e solo comple- 
to. 

Pero un poco rato despues e solo 
atrobe a cuminsa manda su rayonan 
di oro. Un aire fresco na e momen- 
to ey tabata cubriendo y surprasa e 
calor. 

Chico Kock ta un persona cu no 
gusta drumi of para keto loque ta 
trata di su hobby. 

Cada ora liber cu e tin por ser bisa 
cu e ta use, pa core rond Aruba pa 
mira si e no por encontra un auto 
bieuw para den cualquier mondi. 
'E delaster un skina cu tin un auto 
bieuw mi ta haya sabi. Mas bieuw 
un auto ta mas mihor. 

Tabata mas o menos un dos aña pa- 
sa ora cu mi a topa cu e Nash aki 
para na Paradera. 

Pero kere mi, e auto no tabata algo 
cu bo por bisa cu e tabata vaie la 
pena pa hiba bo cas. E tabata den 
un condicion masha malo mes," 
Chico a bisa mientras cu e la pasa su 
man na su barba. "Pero ariba un dia 
Eddy Thode a bisa mi: "Chico bo 
sa kiko, awe si nos lo bai haya un 
auto cu ta vale la pena pa nos dre- 
cha. Subi auto y nos lo bai wak e 
auto. Pero grandi tabata mi sorpresa 
ora cu e la hiba mi na e mes un lu- 
gar unda cu cuatro luna pasa ya mi 
a descubri e auto bieuw ey caba 


cual ta e, nash. Nos a camna tur 
rond di e auto pa studia cu si tin e 
posibilidad cu nos por dreche. Eddy 
Thode a bisa mi: "Chico, si bo por 
logra drecha e auto aki, nos lo hinca 
cuanto cens mes cu ta posible pa 
nos pone auto aki ariba carretera. E 
ora ey nos a dicidi di bai papia cu e 
doño den cual cura e auto ta para. 
E doño a bisa cu nos por wel di co- 
he pasobra ta sushedad so e ta for- 
ma pa nan cas. Nan tabata contento 
mes si nos por bai cu ne. Den un pa- 
labra bisa, por poco nan a pusha 
placa den nos man pa bai cu ne." 
Pero akinan Chico cu Eddy Thode a 
bolbe encontra algun problema. 
Nan mester a bolbe corre den mon- 
di pa busca riem cu por fait e auto 
pa nan pone tire pe. Touwmento pa 
un trailer no tabata posible como 
cu e ta capas di basha aden. "No lu- 
bida," Chico a bisa, "cu solo cu awa 
a caba cu ne. Su condicion tabata 
fatal mes." Pero e problema a ser 
resolve. For di cuatro tire di un Bo- 
nafile 1975 cu e tin na su cas, e la 
kitanan y usa nan pa e Nasha 
bieuw. 

'Pero e ora ey nos a bin confronta 
problema con pa saca e auto for di 
e cura unda cu e ta hinca. Nos mes- 
ter a traha di mainta tempran te ca- 
si drentamento di solo. como cu nos 
mester a habri un trankera masha 
grandi mes. Nos tabata cinco perso- 
na en total. Mi tata tambe a dicidi 
di yuda nos. Ora tabata di e leuw ey 

nos mester a sera e trankera bek a- 
trobe. Y esaki no ta un trabou facil. 
Prome u nos a sali cu e auto Eddy 
Thode a regala e hendenan di e cas 
un suma chiquito como un regalo di 
cariño. Nos mester a touw e auto, 
un auto su dilanti y un auto su at- 
ras. Pakiko un atras tambe? Mira, 
no lubida cu e auto no tin brake ni 
signlight of cualquier otro cos. 
Y e auto di atras ta pa coi brake 
ora cu esun mester para. Pero bo sa 
si kiko si ta un cos straña cu nos a 
haya di e auto aki, cu e tabata 27 
aña para sin move benta na su lugar, 
cu ora nos a pone e tirenan nan pe 
y nos a pusha e auto, e la core mes- 
cos cu ta un auto nobo e ta cu bo a 
caba saca for di un agencia. No lu- 
bida, ta binti siete aña e tabata tin 
para,' Chico a bolbe ripiti. Esaki ta 
algo cu mi no por comprende bon, 
pasobra si bo laga un auto para a- 
penas un dos pa tres aña, su hop di 
wiel ta pega. 

Ora cu nos tabata pasando cu e au- 
to ariba caminda tabata mescos cu 


bo tabata pasa cu un grupo di para- 
da cu a caba di hunga bala y tabata 
den diverticion. Tur hende mes un- 
da cu bo pasa tabata sali fordi nan 
cas pa mira e auto bieuw mientras 
cu otro ta puntra nos ta unda nos ta 
bai cu e auto bieuw ey. Figura bo, 
hasta tabata tin hende cu a grita 
nos, pa tira e auto bieuw ey na 
dom. E autonan cu nos a topa na 
caminda tabata casi box cu otro, 
como cu e chofernan tabata dirigi 
nan atencion ariba e auto bieuw en- 
vez di e trafico. Mi tabata ccntento 
mes cu nada di e serio ey no a pasa 
e dia ey y tambe cu mi por a yega 
cas. 

Pero ora cu mi a yega cas te ora mi 
mester a tende y soporta zundra- 
mento. Ami cu Thode a haya un 
zundra di otro mundo for di mi 
señora. E la bisa nos: "Ta for di 
unda boso ta bin cu e cos bieuw ey 
yena cu djaka y raton y cacalaca y 
scorpion." 

"Nunca mi no a yega di tende mi 
señora zundra di e tanto ey." Chico 


hincando su mes completamente 
den e combersacion a bisa. "Tira e 
cos bieuw ey afor y liher," mi seño- 
ra a zundra, "of mi ta pege na can- 
dela." Chico pa un momento a tene 
un pause y despues a sigui bisa: 
"Hende muher ta duro pa com- 
prende, bo'n ta haya? Traha tanto 
duro anto haya zundra ariba dje 
tambe! Aida, mi a purba na conven- 
ce, duna nos e oportunidad pa dre- 
cha e auto aki pasobra nos a trece 
cu intencion di dreche y pone core 
atrobe. Pero con cu a bai bin e la 
bai di acuerdo cu nos si y e auto 
por a keda na cas." 

Asina tambe e trabou di Chico y su 
amigo Eddy Thode a cuminsa pa 
nan trata na start e auto. "Mi tin di 
bisa cu nos a haya e auto completa- 
mente original. Pero e motortabata 
tranca y e no kier a start. Pero des- 
pues di bintisiete aña largo cu e au- 
to tabata para. Toch un siman des- 
pues nos a logra start e auto," Chi- 
co tirando ariba e auto bieuw a bi- 
sa. "Figurabo bo, nos por a tende 


PA DISCOS, CATRIDGE Y CASSETTE Y INSTRUMENTNAN MUSICAL 

1. Mi locura 

2. Maldita primavera 

3. El pregon del carnaval 

4. Yo quiero que no me quieras 

5. Amadamia 

6. Hoy me he vuelto a equivocar 

7. Nunca te podre olvidar 

8. Toma mi corazon 

9. We dancing 

10. Celos 

11. Con un poco de amor 

12. Me basta 

13. La f iesta 

14. Mi ultima cancion 

15. Wilfridin te felicito 

16. La gotera 

17. Ya usted ve 

18. La oportunidad 

19. Lo que te gusta 

20. Te estan buscando 

21. El cigaritto 

22. Merecumbe 

23. Es tan inmenso 

24. Si dijera su nombre 

25. Cosas del amor 

26. No hay dinero 

27. Cosas nativas 

28. La negra pola 

29. El areno 

30. Expressions 


Vicente Tromp y su conjunto 
Yuri 

Cuco Valoy 
Miryam 
Oscar Santana 
Wilkins 
Henry Salvat 
Oscar D'Leon 
Ed Watson 
Napoleon 
Alvaro Davila 
Jose, Jose 
Clouds 

Angela Carrasco 

Wilfridin 

Andy Montañez 

Alicia Bruni 

Robert Jeand'or 

Johnny Ventura 

Ruben Blades y Willie Colon 

Johnny Pacheco y Celio Gonzales 

Sandy Reyes 

La Solucion 

Willie Chirino 

Conjunto Canayon 

Rubby Haddock 

Tommy Lunera 

Cheché Abreu 

La nueva fuerza 

S-United 

Chico Kock para banda di e Nash bieuw. 


con e auto su motor tabata traha 
normalmente. 

Nos a usa su mes un cabarutor di 27 
aña pasa. Ta un cos cu hende no 
por kere. Nos a hacié limpi y tambe 
e pointsnari. Pero si loque nos mes- 
ter a cambia tabata su condesor, pa- 
sobra automaticamente ora cu un 
auto para bintisiete aña e ta kima. 
Bon, ta condesor so nos a cambia 
pero tur loque ta otro cos a keda 
original. Diadomingo atardi nos a 
bolbe start e auto y por a mire fun- 
ciona. Nos a start e, page y bolbe 
start e auto atrobe. E motor tabata 
traha perfecto mes,” Chico a bisa. 
Pero ariba e cylinderhead nos a mi- 
ra un krak ta core. E tabata lek 
awa. Enihou, nos no a worry cu ne 
pasobra segun nos pensamento nos 
no bai usa e motor ey toch. Pasobra 
ningun hende no a pensa cu e 
motor lo bai drai of start. Pero pa 
su mayan mainta, esta dialuna, ami 
cu mi swa a bai traha ariba dje, pero 
e motor no tabata kier a start mas. 

E la start un biaha pa nos wak pero 
no mas. Nos a sigui traha te despues 
di 12'or di anochi te cu despues nos 
a dicidi di pone un carburator di un 
citroen pe y mesora e la start. 
Bo mes por comprende, nos a bira 
asina contento cu nos a bai mesora 
na cas di Eddy Thode pa lante for 
di soño y bise cu e auto a start. Ta- 
bata tin e ora ey 1 or di marduga. 
Pero e no kier a kere nos,"Chico a 
bisa," e kier meen cu ta gaña nos ta 
gaña pasobra e motor no lo start 
toch. E la dicidi di bai cascu nosy 
e la keda masha contento mes ora 
cu e mes a testigua con e Nash a 
start. Nos a keda combersa despues 
te pa 4'or di marduga." 

Chico Kock despues cu varios per- 
sona a purba welder e krak sin re- 
sultado, e mes a welder e krak cu 
brons. Pero esaki a wanta solamente 
cinco luna y despues e la bolbe ha- 
bri door di presion di temperatura. 

'Como cu no tabata posible pa ha- 
ya ningun head mas den Caribe mi 
mester a hinca un otro motor hopi 


grandi aden y cambia su sistema. 
Aki atrobe mi a ser confronta cu 
trabou di otro mundo pasobra e es- 
pacio tabata mucho chiquito pa e 
motor. Pero con cu bai bin, "Chico 
a sigui bisa, cu algun piesa di otro 
auto, mi a bin logra si cu e ta mo- 
viendo awor." 

Chico a falta algun trabou mas ain- 
da pa completa su hobby. "Awor 
cu mi ta actuando cu Mariachi Qua- 
diricana tempo a bira poco y mane- 
ra mi a perde smak pa e auto," Chi- 
co cu un tono abou a bisa. Y natu- 
ralmente esey ta algo cu sigur lo tin 
su persona ocupa. "Pero con cu bai 
bin e aña aki si lo mi mira pa termi- 
na e auto. Y despues ta pa mira con 
pa segura e auto. Pero lo mi segure 
aunque cuanto cu e costa. Pakiko 
mi ta gasta tanto energia y placa 
ariba un auto bieuw asina? Pasobra 
mi no kier core den un caha di mor- 
to, pasobra ta esey mi tin cu bisa di 
e autonan di awendia. Pero esaki 
no, esaki ta puro hero," Chico a bi- 
sa mientras cu e la bati cu su man 
ariba e auto." Hero puro." 

Chico a sigui bisa. Un cacho cu ta- 
bata drumi door di e desordo a sali 


for di bou di e auto na unda e taba- 
ta drumi. Cu su rabo bou di su pia e 
la camna bai for di eynan. 

"Bo sa kiko tambe tabata un pro- 
blema pa nos, tabata e dak di e 
auto. E dak tabata yena cu buraco. 
Nos no por a keda cu e dak ey. Of 
mi por bisa tambe, cu mi por a laga 
e dak di e auto aki mes keda, pero 
e ora bo tin cu core cu un paraplu 
den auto pa di encaso awa yobe. Y 
esey mi ta prefera di no hacié," Chi- 
co cu un hari a bisa. "Asina ta, atro- 
be mi a haya mi ta core rond Aruba 
pa mira si mi por haya un dak cu 
por sirbi y despues porfin mi a bin 
logra haya un Ford Coupe di cual 
despues di a midi paki paya nos a 
bin logra na pas e dak ariba e Nash. 
Y bo mes por mira cu bo mes wowo 
con e la keda. Si mi bisa bo cu e 
dak ta cambia lo bo haya sa, pero 
di otro manera no.' 

Pa un momento Chico a tene un si- 
lencio y despues a bisa: "Y bo sa 
ken ta bai verf e auto aki ora cu e 
keda cla? Mi señora. Nostin un pro- 
mesa haci cu Eddy Thode cu orá e 
cla, e lo bai verf e auto. 

Si, pasobra mi señora tambe por 
verf auto. E la yega di verf hopi au- 

to caba aki na Aruba. 

Si mi señora kier posa pa un potret? 
Mi no ta kere cu e tin algo contra. 
Mi lo yame un rato. Aida .. . Aida, 
bo kier bin un rato aki afor." Un 
poco despues e señora di Chico bisti 
den un shimis cu dibuho di flor y 
un bril na su cara a presenta. "Ten- 
de, Chico a dirigi su mes na su seño- 
ra, "lo bo kier coopera pa saca un 
potret?" Aida Kock no tabata tin 
nada contra. Ademas e ta contento 
tambe cu e lo por yuda su casa den 

verfmento di e auto ora cu e ta di e 
leuw ey. Despues di a tuma un po- 
tret e la camna bai paden atrobe. 
Ariba un pregunta ariba kiko Chico 
Kock por consumi su mes loque ta 
trata di su auto, Chico Kock des- 
pues di a pensa un rato a contesta: 
"Awel, por ehemplo si un hende 
mester bisa mi locual ya a yega di 
sosede, esta, pakiko mi no ta bende 
e auto ey como hero bieuw. Esaki 
ta un palabra cu mi no por acepta 
facil. Ta hopi sodor mes e la costa 
mi. Pero di tur manera mi ta ansio- 
so caba pa mira e final," Chico cu 
un voz halto a bisa. 'Ora cu e ta di 
e leuw ey mi lo bai dal un keiro 
rond di Aruba cu ne y despues lo 
mi dal un par di cervez hunto cu mi 
amigonan cu a yuda mi di un of ot- 
ro manera. Ora ta di e leuw ey mi ta 
laga bo sa. Pasobra celebra esaki 
mester wordo celebra. Bo'n ta kere 
tambe!" 


Pa un bon Aviso 
pone bo 
propaganda den 

Aida Kock, señora di Chico lo percura pa verfmento di e Nash 



Een grote encyclopedie bewijst z'n nut bijna 
dagelijks. Zo'n naslagwerk helpt uw kinderen 
vooruit op school. Geeft direkt antwoord op 
vragen die bij u opkomen in uw werk en bij 
uw studie. 

In de Grote Nederlandse LAROUSSE Ency- 
clopedie vindt u alles over technische en na- 
tuurwetenschappelijke onderwerpen, over ge- 
zondheid en ziekte, over biologie en zoólogie, 
maar ook over handelsrecht. Daarnaast ook 
alles over literatuur en kunst, film, aardrijks- 
kunde en geschiedenis. 


Zelfstudie? Lager-, middel- 
of hoger onderwijs? Je hebt 
de Grote LAROUSSE 
hard nodig !!! 


" ENTEC " kan u behulpzaam zijn. 

Wij verschaffen informatie over alle encyclo- 
pedieén die er zijn. Dat doen wij zonder enige 
verplichting. Als u de bon op de bus doet, 
komt 't vanzelf voor elkaar. 

De Grote Nederlandse Larousse Encyclopedie, 

Na mundo tambe ta existi ruman 
morocho siamesse feliz y Yvonne 
y Yvette Jones, for di Los Angeles, 
ta esnan cu ta pertenece na esnan 
feliz. E dos mucha muhernan aki ta 
feliz pasobra cu nan 32 aña di edad 
ainda nan ta na bida. Morocho sia- 
mese enverdad no ta hendenan cu 
hopi bida y masha poco sa alcansa e 
edad mas halto cu binti aña. Pero 
sinembargo e naturalesa no a spar 
Yvonne y Yvette. E dos ruman mu- 
hernan aki kende a nace cu nan ca- 
bes pega ariba otro, enverdad por 
sinti nan mes e personanan mas fe- 
liz di mundo como cu nan mama 
semper a keda mira pa nan y nunca 
no kier a laga nan na caya. E mama 
a yega di haya hopi ofrecio for di 
diferente impresario of otro perso- 
nanan cu tin algo di haci cu show- 
business na New York y Las Vegas, 
na unda nan kier a presenta e dos 
ruman muhernan na publico como 
e milagro naturalesa. Tambe suma- 
nan grandi a ser ofrece na e mama 
pa directornan di circo kendenan 
no ta perde ningun momento pa 
presenta na porta cu contractnan 
hopi valioso. Pero placa no tin nin- 
gun nificacion pa e mama di e dos 
ruman muhernan morocho. Su uni- 
co deseo ta pa su yiunan tin un bi- 
da feliz. Pasobra Sra. Jones enver- 
dad a yega di hura, cu nunca su yiu- 
nan kende no a nace perfecto lo ser 
poni den circo. "Mi kier protehanan 
for di tur loque mi no ta kere cu no 
ta bon pa nan," e sa bisa varios vez. 
E bisiñanan for di e bario di hende- 
nan di color scur tin un admiracion 


grandi pa Sra. Jones y su yiu mu- 
hernan. 

E apartamento di Jones ta hopi chi- 
quito mes den cual tin solamente 
un camber. Eyden tin dos cama, un 
grandi pa e rumannan Siamese y un 
cama chiquito pa e mama. E hecho 
cu nan ta hiba un bida preta no a 
trece ningun strobacion pa Jones cu 
e no por dedica su mes tambe na 
dos otro cu no a nace cu suerte den 
bida: esey ta Katherine di 14 aña 
kende ta sufriendo di leukemia y su 
mama, kende a ser bandona pa su 
casa. Sra. Jones ta un persona cu 
asina bon curazon cu e la pone su 
cama desponible pa Katherine y su 
mama, mientras cu e mes ta drumi 
hunto cu su yiunan den e mes un 
cama. Tur esaki naturalmente ta ha- 
ci e bida di Sra. Jones mas duro ain- 
da cu e ta caba, pero pa e señora ta 
conta solamente un cos den bida: 
cual ta yuda esnan infeliz. Pero 
tambe financielmente pa nan a for- 
ma un problema door di e crece- 
mento di nan famia. Pero danki 
Dios cu nan sa ricibi ayudo di otro 
miembronan di nan parokia, na un- 
da Yvette y Yvonne ta bon mira y 
hasta ta canta den e coro di e paro- 
kia. Nan tur dos ta pertenece di un 
bunita stem y ora cu nan resona 
nan voz den misa un emocion enor- 
me ta reina den curazon di esnan 
presente. 

Ivonne y Yvette ta ser mira cu gran 
admiracion pa nan amigonan y ami- 
ganan di e koor cu nan ta cantando 
pe. E dos mucha muhernan aki ta 


pertenece di un talento y forsa in- 
creible pa lucha den e mundo tan 
duro pa nan. Pero esaki nan tin di 
gradici na nan mama. E tabata tin 
ya cinco yiu ora cu e la ser bando- 
na pa su casa. Sra. Jones a haya su 
mes obliga di bai traha den un laun- 
dry na Los Angeles, aunque cu su 
salud mes no ta di e bon ey. Y ora 
su yiu morochonan a nace, e la kere 
cu nunca e lo por tin e forsa nece- 
sario pa sigui biba. Esaki ta pasobra 
nan a bise cu su dos yiunan lo no 
tin un bida largo. Pero ta exacta- 
mente e palabra aki ta loque a duna 
e mama e corahe despues pa e por a 
lucha pa scapacion di su dos yiunan 
muher cu no tabata tin e suerte di 
por a nace normal manera tur otro 
mucha. E dokternan den principio 
kier a separa e dos ruman muhernan 
for di otro, pero esaki a resulta di ta 
imposible como cu Yvonne y Yvet- 
te, aunque cu nan tur dos a nace cu 
dos curazon normal, sinembargo 
nan tin solamente un solo circula- 
cion di sanger. for di resto nan ta 
perfectamente di salud. 

"Nos cada un tin nos manera di 
pensa," Yvette cu un sonrisa ariba 
su cara a bisa. "Nos por tene nos 
pensamento pa otro skondi. .. Pero 
esey nos no ta hacié bo sabi." 
E dos ruman muhernan aki semper 
mester biba cu comprendemento pa 
otro. Hasta si un di nan kier bai 
drumi y e otro kier keda lanta of 
kier lesa un buki. Pero si un di nan 
mester tuma un pildo pa drumi, e 
otro ruman tambe sin cu e kier ta 

pega soño. E poeiro di e pildo cual 
ta verdoof un hende automatica- 
mente tambe ta ocupa e mes un ka- 
nal di sanger. Algo otro tambe ta, 
cu si un di nan tin griep, e otro ru- 
man tambe sin cu e kier tambe tin 
cu haya e resultado di e tratamento 
of e bebemento di remedi contra 
griep, aunque cu e otro no a haya 
griep. 

Nan cabez ta pega ariba otro di un 
forma cu nan no por haya cara di 
otro mira. Pero sinembargo nan tur 
dos ta hibando un bida feliz y cu 
comprendemento pa otro. Si Yvon- 
ne porehemplo a lanta fordi soño y 
e kier lanta for di cama, Yvette sin 
ningun protesta ta lanta hunto cu 
su ruman. Nunca nan no sa haya 
discucion ariba esey. 

Tanto Yvonne y Yvette ta huma si- 
garia sin fin. Si esun pega un sigaria 
e otro mesora tambe ta sigui su ru- 
man. Tambe nan ta logra di peña 
nan mes cabei sin cu nan ta stroba 
otro of bruha cabei di otro. Ta hopi 
riparable den ki bon humor e ru- 

mannan aki semper ta. "Bon sa ki- 
ko ta e pregunta cu mas nan sa pun- 
tra nos?" Yvonne cu un hari a bisa. 
"Con nos por logra pa tuma un ba- 
ño. Awel. . . ami ta bai den e bad- 
kuip y ... mi ta hiba Yvette cu mi.' 
Ariba un pregunta tocante nan fu- 


turo Yvonne a contesta: "Nos lo 
kier viaha hopi. Pa añanan largo nos 
a biba cu un horizonte chiquito. 
Pero lo yega e dia cu nos lo kier bi- 
shita paisnan mas leuw. Bo no ta 
haya cu esaki ta algo cu nos tambe 
merece? Of no?" 

Cathy Brown un ta/ento maravilloso 




E DISCOTEQUE CU TA 
MOVE Dl CAS PA CAS 
Y CU TA LAGA BO MOVE 
SEMPER BAI Y CU SU 
EFECTONAN Dl LUZ, 
SUBLIME. 


Pa mas informacion yama 
Tel: 24407 


Cathy Brown despues di e school 
normal cu e la bai awor actualmen- 
te ta tumando les na un academia di 
arte. Tambe mayoria di su tempo e 
la dedica na e deporte di turnen. 
Actualmente e ta bailando pa un 
grupo di baile di ballet. Pero como 
cu ya e la practica turnen no tabata 
dificil pa su persona pa por a logra 
cosecha exito cu su baile. Como 
bailarina e la ser descubri pa un fo- 
tograaf kende mesora a realiza cu e 


por gana placa cu e belleza aki co- 
mo foto modelo. Cathy a logra ha- 
ya e acuerdo di su mayornan y a ser 
lansa como foto modelo. Y ta ariba 
e caminda pa logra hopi exito cu su 
carrera. Pero ta kende no por logra 
exito cu un curpa asina? Cathy sin? 
duda ta un angel cu tur esnan per- 
teneciendo di e sexo masculino lo 
kier encontra den nan soño. E ta 
un belleza sin iqual. 

ZZitton di ‘Oattas to 


Esnan cu ta sigui e programa di Dal- 
las na television sigur lo conoce 
Charlence Tilton kende ta hunga e 
papel di Lucy Ewing. Un belleza co- 
noci pa su figura sexy aunque cu 
poco-poco su apetit pa cos dushi ta 
pone cu e ta cambiando di curpa. 
Te ainda e tin un curpa bunita cu 
por keda permiti su persona di keda 
cu e rol pa actua como Lucy Ewing. 
Charlence a ser naci cu sanger pa e 
mundo di artista. E ta un figura 
sigur nos no perde por lo prontoTor 
di pantalla. Pero si tur esnan di sexo 
masculino cu tin un bista ariba su 
persona, por lo pronto mester cam- 
bia di idea y pone Lucy Ewing den 
e buki di olvido. Lucy Ewing pron- 
to no ta pertenece mas den e mun- 
do di soltero. Lucy Ewing a duna 
su palabra di honor pa casa cu e 
cantante Johnny Lee. Esaki ta un 
noticia cu sinembargo nan a trata 
na tene scondi pa prensa. Pero di un 
of otro manera e noticia aki sinem- 
bargo a drenta publicidad. Johnny 
Lee ta e cantante cu na 1981 cu su 
disco "Looking for Love" di e pe- 
licula "Urban Cowboy" a ser es- 
cohi como e mihor cantante di mu- 
sica country. 

Johnny y su futuro esposa a encon- 
tra cu otro durante un filmacion pa 
television hunto cu Dick Clark na 
California. Esaki tabata un cuatro 
luna pasa. Si na momento cu e no- 
ticia aki haya su publicidad den Re- 
vista Boulevard y cu ya nan ta ben- 
diciona caba como esposo y esposa 
no ta algo cu nos por sabi delanta. 
Pero si ta asina cu e estrella di Dal- 
las tabata tin un bon palabra pa 
Johnny: "E ta un homber fantasti- 
co mes," e la bisa. "E ta un persona 
grandi di figura y ademas e sabi con 
pa domina un muher manera mi ta 
spera di un homber." Johnny mes a 
bisa e siguiente: di CharléneTilton: 

fiuntlona e tnuntlo tlt sottero 


'For di e prome vez cu mi a mire bata casi por nada y e placa cu e la 


actua den e pelicula di Dallas na te- 
levision ya mi curazon a duna mi di 
comprende cu e ta e unico cu por 
brilla e luz den mi caminda." Aun- 
que cu nan tur dos ta personanan 
cu ta sumamente ocupa cu actua- 
cionnan cu ta ser ofreci na nan pa 
cual motibo nan no ta haya otro di 
e tanto ey pa mira sinembargo esey 
no ta algo cu por pone nan plan pa 
nan matrimonio na peligro. John- 
ny ya ta emociona caba pa e dia lo 
por yega pa e por uni su mes cu 
Charlence Tilton di 22 aña di edad. 
'Esaki no ta forma ningun proble- 
ma," Johnny a bisa tocante su rela- 
cion cu e tin cu Charlence. "Lo- 
cual ta di balor ta cu nos amor pa 
otro ta fuerte." 

"Ademas mi por tuma un avion y 
bai tur caminda cu e ta," Charlénce 
a cai aden. "Y e tambe por bin ser- 
ca mi na udna parti cu ta, cu mi ta 
filmando." Un fecha exacto ainda 
nan no tin. 

Pero sinembargo e Revista Merica- 
nonan y otro medio di publicidad 
parce cu no tin un bon palabra pa 
Charlene Tilton. Charlene durante 
su periodo di juventud tabata un 
mucha brutal cu nó tabata gusta 
tende ora cu papia cu ne. Durante e 
periodo cu e tabata bai school va- 
rios vez e sa spijbel. Pero Charlene 
ya for di su mucha chiquito tabata 
tin e problema como cu su mayor- 
nan apenas despues di un periodo 
corto cu e la nace ya a separa for di 
otro. Charlene di es manera aki 
nunca no a conoce su tata. 

Charlene su mama tabata un muher 
conoci pa un bon mama cu a traha 
duro como secretaria pa asina e por 
laga su yiu bishita un bon school pa 
mayan e por tin un bon futuro. 
Pero tur e sacrificio cu e la haci ta- 


gasta. Clarence a percura cu e taba- 
ta placa tira afor. E tabata na 
school pa un mucha floho cu por 
siña pero cu no kier haci su best. 
Durante oranan di anochi varios vez 
den e cayanan y hanchi scur di e ve- 
cindario cu e tabata bibando e taba- 
ta ser mira den compania di varios 
homber. Charlene segun un funcio- 
nario di e school cu e la bishita a 
conta, tabata un mucha muher cu 
semper tabata camna bisti den bi- 
stirnan cu ta pone un hende hom- 
ber cai den tentacion. Charlene mes 
semper sa gusta conta cu e tabata 
un mucha cu tabata gusta bai misa, 
y cu despues di misa ta na su cas bo 
ta haye. Pero si bo lesa e revistanan 
Mericano mesora bo por bin na 
comprende cu nada loque e ta con- 
ta no ta berdad. 

Pero danki na e programa di televi- 
sion titula Dallas cu awe e por goza 
cu honor di un caracter mas mihor. 
Pero«kiko lo para di John Mercedes 
e manager di Charlene y ademas 
antes conoci como su amante? Ni 
John y tampoco Charlene no ta 
nenga cu nan tabata tin contacto 
amoroso cu otro. John di esaki a bi- 
sa e siguiente: "Mi ta e homber mas 
feliz di mundo. Mi ta gana un canti- 
dad di placa y ademas tin un canti- 
dad di mucha muher joven cu ta 
corre mi tras. Mi tabata tin un bon 
tempo cu awor ta tras di lomba." 
Mi relacion cu Charlene ya pa mas 
cu dos aña caba a finalisa, pero esa- 
ki no ta stroba cu nos no a keda 
bon amigo di otro. Bo tin cu mira y 
realiza cu Charlene ta un cliente di 
mi, como cu ta mi persona ta fun- 
ciona como su manager y ta regla 
tur su asuntonan di su carrera artis- 
tica. Ademas Johnny Lee ta un bon 
amigo di mi persona. Mi ta spera cu 
ora nan ser bendiciona cu un baby 



cu e lo ser yama na mi persona." 

Pero di tur manera e mama di Char- 
lene awor toch por ta satisfecho cu 
su placa cu e la traha tanto duro pe 
toch no a resulta placa tira afor. 
Y Charlene tambe ta contento y or- 
gulloso cu e bon placa cu e ta gana 
cu awor e tambe ta den condicion 
cu e por yuda su mama. Un di e 
problemanan cu actqalmente tin 
Charlene ocupa ta con e tin cu kita 
for di e mal costumber di come cos 
dushi pa asina mantene su figura 
den bon condicion. Pasobra ya ta 
bon riparable caba cu poco-poco e 
ta birando mas gordo y esaki ta algo 
cu sigur no ta ser bon acepta den e 
mundo artistico. 




E matrimonio di Prins Charles y 
Lady Diana ya pa hopi a ser lubida. 
Pero pa solamente un persona ain- 
da e fecha ey ta claba na su cura- 
ron. Un fecha cu sin duda a trece 
lagrima pa e persona ey. E persona 
menciona aki ta James Dalrymple 
di 23 aña di edad. Continuamente 
E ta biba cu e recuerdonan inolvi- 
dable di Diana Spencer. E tabata e 
mucha muher di su prome compro- 
miso. Si antes e nomber di Diana 
Spencer tabata trece un felicidad pa 
su persona, awor ta asina cu cada 
vez cu e tende su nomber e ta sinti 
su mes infeliz. E tabata stima Diana 
demasiado pa e por a perde na man 
di un otro. Diana tabata e mucha 
muher di su soño. E mucha muher 
cu e la biba cu e ilusion pa compañe 
na altar. Pero awor e tin cu siña bi- 
ba cu su derota, pasobra e mucha 
muher di su soño a casa cu un otro 
y hasta despues e lo ser corona co- 
mo un reina. James ta tratando di 
tur manera den su flat na London 
pa lubida ariba Diana aunque cu su 

curazon te ainda ta sclama pa e 
amor di Diana. 

Den principio di 1978 James Dal- 
rymple tabata tin apenas binti aña 
di edad. E la finalisa su estudio y di- 
cidi di tuma un aña di sosiego pa 
asina e por concentra su mes un po- 
co mas pa su futuro carrera. James 
tabata un persona cu ta stima e de- 


porte di cabai y varios vez e la yega 
di participa na jumpingsnan cu sa 
wordo organisa. Tempo cu e tabata 
mucha chiquito hasta e tabata carga 
e ilusion di un dia bira un cowboy. 
Su mayornan tabata famia leuw di 
Bill William Shand Kidd, kende ta 
un halfbroer di Peter Shand Kidd. 
Y ta e persona aki, Peter Shand 
Kidd kende ta e tata di criansa di 

COMBINA CU EXITOS 
1320 

VOZ Dl ARUBA 


1. Enamorada 
(Clouds) 

2. Que tal te vas sin mi 
(Raphaél) 

3. Maldita Primavera 
(Yuri) 

4. Monique 

(Dobble R) 

5. Mi Locura 
(Vicente Tromp) 

6. Color y Fantasia/Hiep Hiep Hoera 
(Ito Dania) 

7. Amada Mia 

/Oscar Santana) 

8. Vuelve 
(Pecos Kanvas) 

9. Querer y perder 
(Nancy Ramos) 

10. Con tu amor 
(Juan Gabriel) 


TOP Dl LUNA: 

- LAS DOSMUJERES 
CANTA: NOEL PETRO 


Lady Diana. Bill a percura pa James 
por a bai na Australia, na e rancho 
di e tata di criansa di Diana na Yass 
cual ta kedando den vecindario di 
Melbourne, pa asina e por yude cu 
mansamento di su cabainan. 

APLAUSO 

"Ariba un bon dia mi tabata ocupa 
cu mansamento di un cabai, "cual 
nunca antes no a haya un silla ainda 
ariba su lomba," James a cuminsa 
conta. "Esaki naturalmente tabata 
forma bastante trabou pa mi pa 
mansa y custumbra e cabai cu hen- 
de. Despues di basta ora sin resulta- 
do, mi a logra na corre e cabai. Des- 
pues e cabai a calma y mi tabata 
por a sinta ariba dje cu un poco mas 
tranquilidad. Mi tabata ariba e cabai 
ora cu diripiente mi a sinti un hen- 
de for di leuw ta aplaudi. Asombra 
mi a bira mi cara y di leuw mi a mi- 
ra un mucha muher joven para. E 
tabata parce mi un poco nervioso. 
E tabata bisti den un trui, y un 
jeans y na su pia e tabata tin un 
laars halto bisti. Mi a dune un señal 
pa e hala mas aserca, pero e la grita 
mi cu e no ta durf, y cu e tin miedo 
di cabainan cu no ta manso." 
Y tabata di e forma aki tambe cu 
James a sera conoci cu Diana, segun 
e articulo scirbi pa e autor Tom 
Laureys. 

"Mesora mi a enamora e mucha mu- 
her ey," James a sigui conta. "Mi a 
haye simpatica y cariñoso. E tabata 
tin un sistema mucho mas suave cu 
e otro mucha muhernan for di unda 
mi ta biba esta Australia. No a dura 
hopi cu nos a bira un duo insepara- 
ble. Diana tabata conta mi hopi cos 
y e bista cu e tabata tin ariba su fu- 
turo. Naturalmente na e momento 
ey ainda e no por a biba soña cu e 
tin un carrera di princesa su dilanti. 
E tabata hiba e pensamento pa un 
dia e por ta casa y yen di yiu. E di- 
vorciamento di su mayornan a laga 
un sorto di amargura den su bida. 
E no kier pensa mes cu e tambe lo 
por pasa den un drama asina. 


CARTA 

Mescos cu tur otro jovennan ena- 
mora James y Diana tambe a cu- 
minsa traha plan pa futuro. "E 
mama di Diana y su tata di criansa, 
un playboy simpatico, no tabata 
stroba nos den nada, y nos tabata 
por a disfruta di nos amistad cu tur 
nos libertad,' James bibando cu su 
recuerdonan a bisa. E mayornan di 
Diana ya a yega di ser confronta cu 
problema caba den bida. Su mama 
a bandona su tata y su tata di crian- 
sa a bandona su señora. Asina ta, 
nan ta mayornan cu bo por bisa cu 
a yega di pasa den bida duro. Des- 
pues Diana mester a regresa atrobe 
pa Inglaterra. E vacacion na Austra- 
lia a yega na su final. Pero sinem- 
bargo Diana y James pa medio di 
carta a keda den contacto cu otro. 

Y ora cu James na december 1978 a 
regresa na London bek ainda e taba- 
ta biba cu e recuerdonan di Diana. 

Y su cartanan tabata e propiedad 


mas valioso cu James por ta perte- 
nece. Pero Diana no a lubida ariba 
su persona. E dia cu James a yega 
London e la bel James pa salude. 
Diana a keda spera fiel ariba James. 
E siguiente dianan cu a sigui taba- 
ta manera un soño pa James. Nan 
tabata bishita diferente restaurant 
of nan tabata sali pa bai disfruta di 
un bon pelicula. Man teni nan ta- 
bata camna den caya cu otro. Un 
felicidad insplicable tabata reina na 
e curazon di James. Y ki ora prome 
cu nan sali Diana tabata prepara al- 
go di come den e cushina chiquito 
di James. Pero tin vez cu James 
tambe sa bai bishita Diana na e flat 
cu e tabata biba hunto cu dos otro 
amiga na Coleherne number 60. 

COMPROMISO 

E bishitanan aki ta tuma lugar mas 
tanto ora cu e amiganan di Diana 
sali anochi pa yega cas atrobe den 
oranan di mei-anochi. Diana sa cu- 

shina spaghetti pa James y e mes sa 
laba e coi kibranan. E tabata un 
mucha muher joven yen di bida cu 
semper sa gusta hari. 

James Dalrymple te ainda no por 
comprende bon ta kiko lo por a pa- 
sa. Pa su persona Diana ta keda e 
mucha muher di su compromisonan 
skondi. Pa su persona Diana nunca 
lo por ta un princesa of un reina, 
pero semper e lo keda pe un mucha 
muher joven cu ta bibando den un 
flat na London cu un tapijt berde y 
cortina berde colga dilanti e benta- 
nanan. "Diana ta un persona cu 
semper ta den bon humor," James a 
bisa, "Ariba un dia e la bel mi na te- 
lefoon y ta puntra mi cu si mi no 
kier bebe thee hunto cu su persona. 
Ariba e dia ey mi a dicidi di bai 
puntre cu si e no kier casa cu mi. 
Pero mi no a haya e oportunidad 
ey. Diana ariba e dia ey a ser invita 
na un baile di debutante. For di e 
dia ey tambe nos romance a manera 
caba den nada. E la bira loco ena- 
mora ariba prins Charles. Mi perso- 
na ya no tabata existi mas pe. E 
dianan cu a sigui despues tabata ma- 
nera un infierno pa mi curazon. 
Mi dianan tabata serocupa pa pasa- 
donan dushi y yen di recuerdo, pe- 
ro cada recuerdo tabata haci di mi 
dianan, dianan doloroso. Nan taba- 
ta ya recuerdonan cu ta pertenece 
na pasado y sin valor. Ora cu ya ta- 
bata sigur cu Diana lo bai verloofd 
su mes cu Prins Charles su amiga- 
nan a organisa un fiesta di despedi- 
da pe. Mi tambe tabata invita. Mi 
tabata carga e speransa cu Diana lo 
acepta pa mi baila un ultimo wals 
di despedida ainda cu su persona. 
Pero esaki no a resulta. Diana a des- 
aparece diripiente. Ni siquiera mi a 
haya e oportunidad pa papia cu ne. 
Mi a benta mi anochi afor of talvez 
mi tabata cobarde pa aserca su per- 
sona. Y pa ora mi kier a haci esey 
ya mi tabata hopi laat. Cu mi a mi- 
ra e reportahe di su bruid na televi- 
sion? No, esey mi curazon no por a 
acepta. Ariba e dia ey mi a skonde 
mi curpa.' 

Lady Diana tempo cu ainda e tabata /uffrouw di school cu dos mucha chiquito 

Esaki ta e medalla chiquito cu a scapa Karin subida. 


Karin, un mucha muher chiquito ta 
drumi keto ariba su cama den hos- 
pital. Den su man e tin un medalla 
chiquito cual continuamente e ta la- 
ga su bista cai ariba dje. "Mi tabata 
tin masha verguensa mes," e la bisa. 
"E medalla aki mi a haye serca mi 
tanta Rose Marie, kende ta sueor na 
Sur Africa. Mi no a gusta e medalla 
aki ningun momento. Pasobra sem- 
per mi tabata tin e deseo pa mi por 
tin un medalla di plata bisti na mi 
garganta, mescos cu e otro mucha 
hombernan y e mucha muhernan di 
nos vecindario." 

Despues cu Karin a haya e medalla 
regalo for di su tanta, e la warde 
den un caha y no a pone atencion 
mas na ne. Te cu un par di siman 
prome ora cu e la despierta for di 
soño y diripiente e la tende un stem 
straña cual a bise e siguiente: "Ka- 
rin, Tanta Rose kier pa bo bisti e 
medalla di San Christoffel." 

Karin pa un momento a mantene 
un silencio y despues cu lagrima 
ocupando su wowonan e la bisa: 
"Mi no tabata por a haya e medalla 
ningun caminda mas. Despues di 
hopi buscamento mi a bin encontre 
tira abou tras di kashi. Mi a bisti e 
medalla y mi a bisa den mi mes, si 
nan mester hari mi ora cu mi sali 
pafor, mesora lo mi kite bek." 

Karin, kende ta bibando den un ba- 
rio catolico na Belfast, a sali na ca- 
reda for di e porta di e cas di su ma- 
yornan pa e bai hunga cu su amiga- 
nan ora cu diripiente e cas di su ma- 


yornan a ser rondona pa terrorista- 
nan kende a cuminsa tira ariba e 
cas. Cu su curpa completamente 
bou di sanger Karin a kita cai abou. 
'Mi no por recorda nada mas di 


esey," Karin a bisa despues. "Sola- 
mente mi ta corda ainda con mi a 
cuminsa grita: "Mama, mama, nan 
ta tirando ariba mi, Ora cu mi a bin 
bek na mi conocemento mi a haya 

mi drumi den hospital cu un ver- 
band rond di mi schouder." 

Arthur Maxwell, su tata, cu tur su 
cariño ta caricia su cabei. 

"Nos por papia akinan di un mila- 
ger," Arthur a bisa. "E dokternan 
di hospital te ainda continuamente 
ta papiando ariba e caso aki. E bala 
cual por a bai directamente na su 
curazon, a dal ariba e medalla y 
door di esey a kita y a bai schuins 
den laira na su schouder. . . " 
Pa un momento e tata a wanta su 
combersacion aden y a duna un to- 
sa chiquito y despues a sigui bisa: 
"Enverdad mi tin cu papia akinan 
di un milagro pasobra mi yiu a sca- 
pa milagrosamente, si e no ta tin e 
medalla bisti e bala lo a bora su cu- 
razon y awe nos como su mayornan 
lo a perde nos yiu stima." 
Karin, kende despues di un siman 
por bandona e hospital atrobe lo 
keda carga e medalla na su garganta 


pa resto di su bida. 

"Mi no ta kita e medalla aki nunca 
mas for di mi garganta, pasobra mi 
tin di gradici mi bida na e medalla. 
Danki na e medalla cu mi a scapa di 
morto." 


Ora cu e tanta di Karin Rode Marie 
a tende di e scapamento milagrosa- 
mente, mesora e la bel na Belfast. 
"Mi no kier keda persisti cu e la 
scapa pa medio di e medalla cu mi a 
regale," e la bisa honestamente. 
"Solamente nos por resa y keda 
contento cu tur cos a termina bon." 
E mayornan di Karin ta pensando 
pa emigra pa Canada tan pronto cu 
nan yiu recupera completamente. 
Karin mes a bisa e siguiente:"No ta 
importa mi na unda nos tin cu bai 
biba, mi ta risca na bai biba unda cu 
ta basta cu mi por sigui bisti mi me- 
dalla." 



Karin a haya un bala den su schouder. 



E oficial di husticia tabata di opi- 
nion cu e asunto aki tabata algo 
unico loque ta trata ariba tereno di 
criminal. Un mama di cuatro yiu 
kende ta sterilisa, pero sinembargo 
ainda e tabata kier un yiu mas. Y e 
manera cu e la trata pa bin na un 
yiu mas a alcansa un di e escandalo 
mas grandi cu mundo conoce. 

Henter e asunto a cuminsa ariba un 
anochi den final di october 1975, 
ora cu George Harding di 35 aña, su 
señora Irene Strowder di 33 aña, 
nan yiu muher Margaret di 13 aña y 
nan sobrino di 16 aña, Edward 
Harding tabata disfrutando di un 

bon programa cu tabata pasando na 
television den e pueblo di mina 
Denaby Main. E famia Hardings 
kende a casa den november 1962 
tin cuatro yiu: Margaret di 13 aña 
di edad, Phyllis di 11 aña, Stanley 
di 9 aña y Elizabeth kende ta esun 
di mas joven cu su 6 aña di edad. 
Ora cu e ultimo yiu a nace, Irene a 
tuma e decision cu e no kier haya 
mas yiu y a laga sterilisa su mes. E 
programa cu nan tabata mirando e 
dia nochi ey na television tabata 
trata tocante necemento di un baby 
ora cu diripiente Irene a bisa e cu e 
tin gana di haya un baby mas. 
"Mi señora a cuminsa yora pasobra 


George Harding a bin cu e resulucion pa 
duna su señora un baby. 








e tabata tin duele cu e la laga steri- 
lisa su mes," George despues a con- 
ta na polis. "E tin gana di haya un 
baby mas atrobe, pero ya pa nos 
esey no ta posible mas, y e ora ey 
mi a bin ariba e idea; pakico nos yiu 
muher no por haya un baby y di e 
manera ey duna su mama e baby cu 
tanto e ta desea?" 

E abogado cu a defende su caso des- 
pues a bin ariba e punto cu Georga 
Harding ainda tin un bista primiti- 
vo ariba e bida. E ta traha den mina 
y ademas e ta un persona cu casi no 
a haya school den su bida, y e no 
por a comprende pakico su yiu mu- 
her no mag di trece un baby na 
mundo pa asina e por duna su seño- 
ra e baby cu tanto e ta desea. 
Pasobra su señora despues mes por 
sigui mira pa e baby. Cu su yiu mu- 
her kende tin solamente diestres 
aña di edad, e no a mira of realiza 
cu esey ta algo malo. E señora tam- 
be a ser defende cu e tambe tin un 
bista primitivo ariba e bida. E tam- 
be a nace den e pueblo di mina y 
nunca di su bida e no a yega di bi- 
shita ningun ciudad. E ta un per- 
sona masha bobo mes den e asun- 
to ey. Segun declaracionnan, ta 
Irene mes a bin ariba e idea ey y 
hasta tambe e la bin ariba e pensa- 
mento cu su casa lo por haci su yiu 
muher cai na estado y cu despues e 
lo haci mescos cu ta e mes a trece e 
baby na mundo. E materialnan di 
prueba cu den october 1976 a ser 
presenta na huez, a duna di com- 
prende cu George Harding pa 
cuatro vez tabata tin contactonan 
sexual cu su yiu muher Margaret, cu 
aprobacion completo di su señora. 
Despues e miedo a drenta nan cu 
nan yiu muher si encaso mester cai 
na estado di su tata, ta capaz di tre- 
ce un baby mancaron na mundo. Y 
esaki a pone cu Irene kende tabata 
tin asina un deseo grandi pa haya 
un baby a cambia di opinion y a 
busca un otro persona cu lo kier bai 
cama cu nan yiu muher Margaret y 
cu por pone cai na estado. 



Margaret tabata tin 13 aña ora cu e /a bai di acuerdo cu e peticion cu e la haya. 


NA CAS. 

George a conta na polis cu e tabata 
tin mester di un persona cu por 
cumpli cu nan deseo y ademastene 
su boca sera, pasobra nan no taba- 
ta tin mester di un hende cu ta gu- 
sta papia pa plama noticia. Por ul- 
timo e la bin ariba e decision cu su 
sobrino Edward Harding yiu di su 
ruman homber, lo ta e homber mas 
apropiada di mundo pa tuma e en- 
cargo pa pone su yiu muher cai na 
estado. 

Edward Harding mes tin un miedo 
terible, pasobra e tabata sa, cu si en- 
caso e asunto aki sali na claridad cu 
e ta culpable den un sorto di crimen 
hopi serio. Pero pa George por a ha- 
ya Edward di e leuw ey toch, e la 
ofrece di page e suma di dos pound. 
"Corte ta haya cu e hechonan aki 
talvez ta resona increible pa kere," 
Fiscal a bisa," pero tur esakinan ta 
klop exactamente den tur e detalles 
nan. E mucha muher tabata dis- 
puesto pa cumpli cu loque a ser de- 
sea di dje, mientras cu e mama tam- 
be tabata completamente di acuer- 
do pa haya un baby pa medio di su 
yiu muher. Edward Harding no ta- 
bata tin trabou y e ofrecio cu e la 
haya pa gana dos pond (mas o me- 
nos dies florin) a cai hopi atractivo 
pa su persona 

E anochi ey Edward Harding a keda 
na e cas di su omo cu dos papel di 
un pond den su saco. Señora Irene 
Hardings a hiba e otro tres mucha- 
nan den nan camber y despues e la 
cambia di paña pa e bai cu su casa 
na un café. Pero prome cu e la sali 
é la bisa Edward y su yiu muher, cu 
E mester mita pa cuminsa cu su tra- 
bou y pa e percura pa Margaret cai 
na estado. Margaret Harding, kende 
ta basta grandi pa e edad di diestres 
aña cu e tin, a kita su paña y a subi 
su cama. Edward despues tambe a 
laga su mes cai ariba cama serca dje. 
E procedure aki a ser ripiti e tres si- 
guiente anochinan, y despues famia 
Hardings a dicidi di keda spera pa 
mira cu si nan yiu muher por a cai 
na estado. E la haya su menstrua- 


cion for di su diesun aña caba y ora 
cu dos luna sigui e no a haya su 
menstruacion, su mayornan tabata 
sabi cu nan plan a ser logra. Nan no 
a conta ningun hende tocante e 
asunto aki, pero Edward si dia pa 
dia tabata bishita famia Hardings 
mas menos, como cu e tabata tin 
miedo cu toch algo por ser papia y 
cu e lo haya problema si e asunto 
aki mester lek. "George Harding y 
su señora tabata hopi satisfecho," 
e oficial di husticia a bisa. "Tan 
pronto cu e baby nace, nan lo haci 
quisiera cu ta señora Harding mes a 


haya yiu, y tur cos despues lo parce 
normal. 

Famia Hardings por a plania nan 
plan bon, pero tabata tin algun fac- 
tor cu nan no a tene cuenta cu ne. 
E mucha muher tabata bai school 
ainda, y ora cu e tabata tin cinco lu- 
na na estado, e la pensa cu talvez 
nan por ripara na school cu e ta na 
estado. Despues di a bolbe sigui spe- 
ra algun siman y a descubri cu ley 
no ta permiti pa haci abortus, se- 
ñora Harding a hiba su yiu muher 
dokter pa un saminacion. E dokter 



Tur momento di dia en busca di lo ultimo den 
noticia nacional y internacional. Corresponsal na 
Corsow, Bonaire, Estados Unidos y Hulanda. 

^ 6:15 atardi Cualkier ora, Boletin Extra ^ 

mesora a descubri cu e mucha mu- 
her ta na estado y cu apenas e tin 
diestres aña di edad, y e obligacion 
cu e tin como dokter ta avisa polis. 
Ora cu e recherchenan a acudi na e 
cas di famia Hardings, ya Margaret 
tabata tin su storia prepara. E la bi- 
sa cu e tabata tin contacto cu un 
mucha homber di cual e ta prefera 
di no menciona su nomber. Marga- 
ret a ser hiba warda y eynan nan a 
lage den compania di un polis jo- 
ven y cariñoso kende a corahe pa 
conta e berdad, y diripiente e mu- 
cha muher a cuminsa conta henter e 
storia escandaloso. E la declara cu e 
la haya e baby pa complace su ma- 
ma y su tata y cu e tata di e baby 
cu e ta spera ta Edward Harding. 
E polis su cabeinan a rijs ariba su 
cabez ora cu Margaret a conte, cu 
su tata tambe a trata na lage cai na 
estado, pero cu despues e la dicidi 
di termina cu su plan pasobra e ta- 
bata tin miedo cu e yiu lo bai nace 
mancaron. 

George Harding a ser arresta y culpa 
di incest y di a obliga su yiu muher 
di tene contacto sexual cu su pri- 
mo. Edward Harding a ser hiba di- 
lanti huez pa mucha como cu e ta- 
bata tin solamente diesseis aña di 



Edward Harding a acepta e suma di dos 
pond pa percura pa un baby ser naci. 


edad. Huez tabata kier a sabi di dje 
cu e tabata na altura cu e la comete 
algo malo, y ora cu e la responde cu 
si, y cu e la bai cama cu e mucha 
muher cu ta menor di edad sola- 
mente pa e por gana dos pond, e la 
ser condena cu maximo tres aña 
den un verbeteringsgesticht. 

Pero tambe señora Harding a ser 
culpa di a pone dos mucha menor 
di edad di tene contacto sexual cu 
otro. Pero corte tabata un poco sua- 
ve contra su persona, pero no paso- 
bra e no tabata bon di cabez, pero 
pasobra e tabata hopi primitivo y 
no a realiza e enormidad di e delito 
cu e la comete. Pa tres aña largo e la 
ser condena pa vigilancia y tambe 
cu e mester bai tuma un tratamento 
psiquiatra. 

Henter e caso aki no a haya ningun 
publicacion di prensa como cu e la 
ser trata cu porta sera, pero ora cu 
George Harding ariba 27 october 
mester a presenta dilanti huez Gobb 
henter e storia a haya publicidad, 
aunque cu e huez a tuma e decision 
cu ningun courant di Inglaterra no 
tin mag di menciona nombernan di 
esnan envolvi den e caso. Esaki e la 
ordena pa asina proteha Margaret 


Harding. Mientras tanto e la trece 
un baby na mundo y a ser tuma na 
encargo di sociale raad di York- 
shire. 

E abogado cu a defende George 
Harding a pleita pa su cliente haya 
un castigo menos pisa. "E hendenan 
aki ta hiba un bida hopi primitivo," 
e la bisa, "y mi mester bisa cu Geor- 
ge Harding casi no por ser menciona 
di su persona cu e ta normal y cu ta 
casi sigur cu e no a realiza su delito 
cu e la comete door di pone su yiu 
muher den contacto intimo cu 
otro.' "Primitivo of no," huez 
Cobb a bisa George Harding, "Pero 
mi ta convenci cu bo tabata sabi ho- 
pi bon kiko bo a haci. Bo a compor- 
ta bo mes teriblemente malo. Bo ta- 
bata sabi hopi bon cu loque bo a 
haci tabata completamente malo. 
No tin ningun hende den e mundo 
aki cu lo por calcula e daño cu bo a 
causa bo yiu muher. Bo lo mester 
bai pa cinco aña largo den prison." 
Pafor di e edificio di husticia señora 
Harding tabata yora cu tur su alma. 
"Ta pakico nan mester manda mi 
casa den prison?" e tabata puntra 
su mes. "E pober solamente a trata 
na yuda mi." 

Kende ta Popo y hende ta famia multipersonaje?? 


Tabata 34 aña pasa na Popolandia, 
un varoncito bunita a nace y su co- 
lor roos a pone cu su mayornan a 
dune e nomber di Roospopos. Su 
nomber di apodo tabata Popo y cu 
e nomber aki, el a pasa henter su bi- 
da como cu e no kier a ser recorda 
ariba e nomber mahos Roospopos. 

Na edad di 6 aña, ( 28 aña pasa) 
el a topa cu e jovencita Popitasia y 
seis aña pasa Popo cu su Popita a 
drenta enlace matrimonial. 

For di e matrimonio aki a nace 
Popito y Popotita di respectiva- 
mente 2 y 1 aña di edad. 

Popo y Popita a biba casi nan 
henter bida na Popolandia, pero 
despues di nan matrimonio nan a 
bay biba na Carnavalandia, ya cu 
Popo a bira un figura prominente 
di carnaval na Brazil, Trinidad, Hu- 
landa, Belgica, Islas Virgenes, Co- 
lombia, y St. Maartin. 

Na Aruba, ta cinco aña pasa, Po- 
po a logra conquista Carnaval, ora 
cu el a cuminza cu su promocion- 
nan den Extra, locual a dura 3 aña. 

Popo tabata kier mas placa y co- 
mo cu e no a logra den su negocia- 
cionnan cu Extra, el a bay negocia 
cu Diario, y a logra cuminza cu su 
promocion den Diario aña pasa. Ta 
e aña aki, celebrando su prome lus- 
tro den carnaval di Aruba, Popo a 



bira e figura grandi di promocion di 
actividad, critica locual e no gusta y 
locual su lectornan no ta gusta y 
elogia tur esnan cu mester di elogio. 

No tin un personahe di SAC cu 
den e ultimo 5 añanan a scapa di 
arma di critica di Popo. 

Aña pasa Popo a cuminza saca su 
flanelnan tambe mescos cu hopi 
otro y den dos siman a logra bende 
700 flanel. Esaki a haci cu e aña aki 
Popo mester a saca mas flanel, y 
den poco tempo ta 1140 flanel a 
subi ariba mercado. 

Popo tres aña pasa a cuminza ha- 
ci su promocionnan na Radio Cari- 
na tambe, pero como cu e trabao- 
nan di carnaval a bira dimas pe, e 
aña aki el a papia cu su patrosina- 
dor Checkpoint Color, y nan a dune 
permiso pa laga Popito haci e pro- 
grama radial pe. 

Den su prome dos simannan na 
radio, Popito a pone Popo su cara 
na verguenza na varios ocasion. 

El a sundra miembronan di SAC, 
el a critica musiconan, el a critica 
cantantenan, el a critica eleccion- 
nan, y hasta el a bringa den studio 
di Radio Carina cu Public Relations 
man di Popo. Popito a haya su mes 
den asina hopi problema cu hasta 
un anochi el a pasa den cel na war- 
da di polis, pasobra e cantantenan 


di calypso tabata buske pa bati pa- 
sobra el a critica nan prome cu con- 
curso. 

Esaki a haci cu otro aña Popo lo 
tin su programa di radio, pero cu 
Popita y Popito hunto. Popotita 
ainda ta mucho chiquito pa tuma 
parti. 

Popo su peso ta 142 liber..Su 
estatura ta 4 pia 11 pulgada. E foto 
den Diario di Popo ta un foto cu su 
disfraz di carnaval caminda e tin un 
estatura di 12 pia. 

Popo gusta bebe lechi, lechi di 
chuculati, come verdura y hopi fru- 
ta. tambe Popo ta gusta soppi, yam- 
bo, boonchie, funchi y pan bati. 

E ta drumi tur anochi 7 or lanta 
6 or dimainta.(floho si e ta un po- 
co). Popito ta drumi 7 or anochi y 
ta lanta 4 or pa haci huiswerk, y 
despues e ta bay school. Popito tin 
asina tanto actividad infantil atardi 
cu ora e bin di school merdia e ta 
sosega un rato, bay eleccionnan y 
mes ora despues e ta bay drumi. 

Popo su color awe ta blanco 
scur, mientras cu color di Popita 
ta preto cla. Popito y Popotita 
tin color di colechi y di chucula- 
ti, cual ta color cu nan abuela y 
abuelo tabata tin. 

Popo su signo ta Meteoro y su 
fecha di nacemento ta 31 di februari. 

Con bo kier meen mi ta traiciona 
bo?. .. Esey ta un ruman homber 
di mi cu ta pader! 



Bernard, bo a cla cu e auto caba? 

CU HONOR TA PARTICIPA CU E LA SER NOMBRA COMO REPRESENTANTE Dl 

ANTILLAS HULANDES Dl 


Awor cu tur tranquilidad na bo cas, bo mes por 
escohe e muebles for di bo smak. Muebles for di es- 
nan moderno te na esnan antiek y cu un prijs hopi 
barata. Tur cu a ricibi caba un catalog di MORRES 

